CELEX: 52016PC0678
Language: lv
Date: 2016-10-17
Title: Priekšlikums EIROPAS PARLAMENTA UN PADOMES LĒMUMS par neparedzēto izdevumu rezerves izmantošanu 2017. gadā

EIROPAS KOMISIJA
            Briselē, 17.10.2016
            COM(2016) 678 final
            Priekšlikums
            EIROPAS PARLAMENTA UN PADOMES LĒMUMS
            par neparedzēto izdevumu rezerves izmantošanu 2017. gadā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Padomes 2013. gada 2. decembra Regula (ES, EURATOM) Nr. 1311/2013, ar ko nosaka daudzgadu finanšu shēmu 2014.–2020. gadam
                  1
                (“DFS regula”), ļauj izmantot neparedzēto izdevumu rezervi līdz 0,03 % no ES-28 nacionālā kopienākuma kā galējas nepieciešamības instrumentu reaģēšanai uz neparedzētiem apstākļiem. Pamatojoties uz DFS regulas 6. pantu, daudzgadu finanšu shēmas tehnisko korekciju ietvaros 2017. gadam
                  2
                neparedzēto izdevumu rezerves absolūtā summa 2017. gadam ir noteikta EUR 4496,8 miljonu apmērā.
            
            
               Saskaņā ar DFS regulas 13. pantu un pēc tam, kad ir izskatītas visas iespējas, lai finansētu papildu un neparedzētas saistības, Komisija ierosina 2017. gadam izmantot neparedzēto izdevumu rezervi EUR 2150,6 miljonu apmērā, lai papildinātu saistību apropriācijas, kas attiecas uz izdevumiem 3. izdevumu kategorijā “Drošība un pilsoniskums” un 4. izdevumu kategorijā "Globālā Eiropa" Eiropas Savienības vispārējā budžetā 2017. finanšu gadam, pārsniedzot saistību maksimālo apjomu attiecīgi EUR 2578 miljonu un EUR 9432 miljonu apmērā (faktiskajās cenās).
            
            
               Saskaņā ar 14. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  3
                Komisija ir veikusi analīzi par iespēju pārcelt ievērojamas summas pašreizējā budžetā. Saskaņā ar DFS regulas 13. panta 3. punktu Komisija ierosina kompensēt 3. un 4. izdevumu kategorijas izdevumu maksimālā apjoma palielinājumu šādi. 
            
            
               2017. gads: EUR 850 miljoni no pieejamās nepiešķirto līdzekļu rezerves 2. izdevumu kategorijas "Ilgtspējīga attīstība: dabas resursi" maksimālajā apjomā un EUR 514,4 miljoni no pieejamās nepiešķirto līdzekļu rezerves 5. izdevumu kategorijā "Administrācija".
            
            
               2018. gads: EUR 570 miljoni no pieejamās nepiešķirto līdzekļu rezerves 5. izdevumu kategorijā "Administrācija".
            
            
               2019. gads: EUR 216,2 miljoni no pieejamās nepiešķirto līdzekļu rezerves 5. izdevumu kategorijā "Administrācija".
            
            
               Šajā priekšlikumā iekļauta summa EUR 1164,4 miljonu apmērā, par ko Komisija jau ir izstrādājusi priekšlikumu izmantot neparedzēto izdevumu rezervi 3. izdevumu kategorijai, kas bija pievienots 2017. gada sākotnējam budžeta projektam
                  4
                un kas tagad ir atcelts un tiek aizstāts ar pašreizējo priekšlikumu.
            
            
               Pirms šā priekšlikuma tika izstrādāts arī Komisijas priekšlikums pilnībā 3. izdevumu kategorijai izmantot arī elastības instrumentā
                  5
                pieejamo summu 2017. gadam (EUR 530 miljonus).
            
            
               
            
               2.IZMANTOŠANAS PAMATOJUMS
            
            
               2.1.IEVADS 
            
            
               2.1.1
                     3. izdevumu kategorija "Drošība un pilsoniskums"
            
            
               Migrācijas, bēgļu un drošības krīzes iekšējā dimensija tiek finansēta no 3. izdevumu kategorijas, izmantojot Patvēruma, migrācijas un integrācijas fondu (AMIF) un Iekšējās drošības fondu (ISF), kā arī tādas specializētās aģentūras kā Frontex, EASO, eu-LISA un Eiropols. Padome 2016. gadā apstiprināja jaunu instrumentu, kas paredzēts ārkārtas palīdzības sniegšanai Eiropas Savienībā un kas 2017. gadā turpinās sniegt humanitāra rakstura ārkārtas atbalstu, reaģējot uz bēgļu un migrantu pašreizējo pieplūdumu Savienībā. 
            
            
               3. izdevumu kategorijas maksimālais apjoms 2017. gadā ir EUR 2578 miljoni pašreizējās cenās. Atļautās saistību apropriācijas 3. izdevumu kategorijā 2016. gada budžetā ir EUR 4052 miljoni, un, lai to nodrošinātu, bija jāizmanto visi elastības instrumentā pieejamie līdzekļi, kas par EUR 1506 miljoniem pārsniedza 3. izdevumu kategorijas izdevumu maksimālo apjomu, saskaņā ar DFS regulas 11. panta 2. punktu.
            
            
               Komisija ierosina pilnībā izmantot 2017. gadā pieejamo elastības instrumenta ikgadējo maksimālo apjomu EUR 530 miljonu apmērā, lai palielinātu izdevumus virs 3. izdevumu kategorijas izdevumu maksimālā apjoma.
            
            
               Tomēr budžeta vajadzības migrācijas, bēgļu un drošības krīzes pārvaldībai 2017. gadā ir vismaz tikpat augstas kā 2016. gadā. Kā politisku atbildi Komisija ir ierosinājusi virkni strukturālu darbību saistībā ar drošību un ārējo robežu pārvaldību, kopējās Eiropas patvēruma sistēmas reformu, integrāciju un atgriešanu. 
            
            
               Izdevumi, kas saistīti ar migrāciju, bēgļiem un drošību un ietilpst 3. izdevumu kategorijā, veido vairāk nekā 70 % no izdevumiem noteiktajās robežās. Komisija ir rūpīgi izvērtējusi visas apropriāciju pārdalīšanas iespējas un ierosina samazināt apropriācijas (salīdzinājumā ar finanšu plānojumu) pārtikas un dzīvnieku barības jomā un Civilās aizsardzības mehānismam. Tomēr šīs manevrēšanas iespējas ir ierobežotas programmu mazā apjoma un jauno prasību dēļ, piemēram, jauno ārkārtas pasākumu dēļ, kas Pārtikas un dzīvnieku barības regulā paredzēti augu veselības jomā 2017. gadā. Šā iemesla dēļ, pārdalot apropriācijas 3. izdevumu kategorijā, ir iespējams aptvert tikai niecīgu daļu no papildu vajadzībām, kas saistītas ar migrāciju un bēgļiem.
            
         
         
            
               Attiecīgi vienīgā iespējamā izvēle budžeta vajadzību apmierināšanai ir neparedzēto izdevumu rezerves izmantošana. Rezervju pieejamība citās izdevumu kategorijās ļauj pilnībā kompensēt šos līdzekļus 2017. gadā. 
            
            
               Attiecīgās maksājumu apropriācijas tiks iekļautas 2017. gada maksājumu maksimālajā apjomā; tādēļ maksājumiem nav nepieciešams izmantot neparedzēto izdevumu rezervi.
            
            
               
            
               2.1.2
                     4. izdevumu kategorija ,,Globālā Eiropa”
            
            
               2016. gada 7. jūnijā Komisija nāca klajā ar paziņojumu "Par jauna satvara partnerībai ar trešām valstīm izveidi saskaņā ar Eiropas programmu migrācijas jomā"
                  6
               , kas balstīts uz Valletas rīcības plānu
                  7
                un augsta līmeņa dialogiem par migrāciju un paktiem
                  8
                ar virkni prioritātu partneru, un tam būs nepieciešams papildu finansējums. Šo paktu, kas ir īpaši pielāgoti katrai saņēmējvalstij, īstermiņa mērķis ir nodrošināt labākas perspektīvas bēgļiem un potenciālajiem migrantiem, lai tie paliktu savas izcelsmes vietas tuvumā un nedotos bīstamos ceļojumos. Tas ir īpaši steidzami, ņemot vērā ievērojamo skaitu migrantu, kuri zaudējuši dzīvību, mēģinot sasniegt Eiropas piekrasti no Ziemeļāfrikas. 
            
            
               Lai sasniegtu šo mērķi laikposmā, kas ir saderīgs ar vajadzību rīkoties ātri, jo īpaši ar prioritārajiem partneriem, Komisija ierosina pastiprināt attīstības sadarbības instrumentu (ASI) un Eiropas kaimiņattiecību instrumentu (EKI) ar saistību apropriācijām EUR 750 miljonu apjomā. Konkrētāk, mērķis ir atbalstīt Vidusjūras reģiona valstis, piemēram, Libānu, Jordāniju, Tunisiju un Lībiju, ar Eiropas kaimiņattiecību instrumentu, taču arī novērst migrācijas pamatcēloņus, palīdzot valstīm Subsahāras Āfrikā un Āzijā ar attīstības sadarbības instrumenta starpniecību.
            
            
               Lai risinātu migrācijas pamatcēloņu problēmas, Komisija arī izveidoja Eiropas Fondu ilgtspējīgai attīstībai (EFIA) uz EFIA garantijas un EFIA garantiju fonda bāzes. Komisija ierosina papildināt EFIA garantiju fondu ar EUR 750 miljoniem laikposmā no 2017. līdz 2020. gadam, no kuriem EUR 400 miljoni ir no Eiropas Attīstības fonda (EAF) četros gados, EUR 100 miljoni – no EKI laikposmā no 2017. gada līdz 2020. gadam (no tiem EUR 25 miljoni 2017. gadā), bet EUR 250 miljoni ir saistību (un maksājumu) apropriācijas 2017. gadā.
            
            
               Trīs divējādu pilnvaru Eiropas Savienības īpašo pārstāvju izdevumu pārvietojums EUR 13,8 miljonu apmērā no 4. izdevumu kategorijas uz Eiropas Ārējās darbības dienesta budžetu (5. kategorija) rada attiecīgu rezervi 4. izdevumu kategorijas maksimālajā apjomā. Šo rezervi var izmantot, vispirms, lai daļēji segtu papildu un neparedzētas vajadzības EUR 1 miljarda apmērā šajā kategorijā, kā norādīts 2017. gada budžeta projekta grozījumu vēstulē Nr. 1
                  9
               , pirms tiek izmantota neparedzēto izdevumu rezerve, lai segtu atlikušo summu (EUR 986,2 miljoni). Komisija ierosina kompensēt daļu (EUR 200 miljonus) no šīs atlikušās summas no rezerves, kas 2017. gadā pieejama 2. izdevumu kategorijā “Ilgtspējīga izaugsme: dabas resursi”, rezervi atstājot EUR 439,3 miljonu apmērā; atlikušo daļu (EUR 786,2 miljoni) ir iespējams kompensēt no 5. izdevumu kategorijas "Administrācija" rezerves 2018. gadā (EUR 570 miljoni) un 2019. gadā (EUR 216,2 miljoni). Šādā veidā kompensēšana cik vien iespējams saglabā zināmas manevra iespējas reaģēt uz neparedzētiem notikumiem nākotnē. 
            
            
               
            
               2.2.NEPAREDZĒTO IZDEVUMU REZERVE KĀ GALĒJAS NEPIECIEŠAMĪBAS INSTRUMENTS
            
            
               DFS regulas 13. panta 1. punktā neparedzēto izdevumu rezerve ir definēta kā galējas nepieciešamības instruments reaģēšanai uz neparedzētiem apstākļiem. Pēc tam, kad ir izskatītas visas pārdales iespējas šajā izdevumu kategorijā, Komisija ierosina 2017. gada budžeta projektā (BP) pilnībā izmantot nepiešķirto rezervi 3. un 4. izdevumu kategorijas saistību maksimālā apjoma ietvaros. 
            
            
               Ņemot vērā elastības instrumenta pilnīgo izmantošanu 2017. gada BP (EUR 530 miljoni), 2017. gada neparedzēto izdevumu rezerves izmantošana EUR 2150,6 miljonu apjomā ir vienīgais pieejamais instruments, lai novērstu plaisu starp izdevumu maksimālo apjomu 3. un 4. izdevumu kategorijā 2017. gadam un papildu neparedzētajām vajadzībām, kas aplēstas 2017. gadam. 
            
            
               2.3.NEPAREDZĒTU APSTĀKĻU IETEKME UZ BUDŽETU 2017. GADĀ
            
            
               Lai gan migrācijas, bēgļu un drošības krīze sākās 2015. gadā, tās ietekme un sekas vēl aizvien jūtamas katru dienu. Politisko lēmumu pieņemšana trešās valstīs attiecībā uz bēgļu pieņemšanu šo valstu teritorijā, kā arī robežu atvēršana un slēgšana ļoti apgrūtina iespēju paredzēt notikumu ilgtermiņa attīstību šajā jomā. Krīzes mainīgais raksturs un neprognozējamība attaisno neparedzēto izdevumu rezerves izmantošanu kā pēdējo līdzekli, lai risinātu migrācijas, bēgļu un drošības krīzes neparedzēto ietekmi uz 3. un 4. izdevumu kategorijas izdevumu vajadzībām.
            
            
               3.NEPAREDZĒTO IZDEVUMU REZERVES KOMPENSĀCIJA ATTIECĪBĀ PRET DFS MAKSIMĀLO APJOMU 
            
            
               DFS regulas 13. panta 3. punktā ir noteikts, ka summas, ko dara pieejamas, izmantojot neparedzēto izdevumu rezervi, pilnībā kompensē ar rezervēm kārtējam vai nākamajiem finanšu gadiem.
            
            
               Saskaņā ar DFS regulas 13. panta 4. punktu šādi kompensētus apjomus turpmāk neizmanto saistībā ar DFS, lai netiktu pārsniegti saistību un maksājumu apropriāciju kopējie maksimālie apjomi, kas DSF noteikti kārtējam un nākamajiem finanšu gadiem. Tādējādi, izmantojot neparedzēto izdevumu rezervi saistību apropriācijām 2017. gadā 3. un 4. izdevumu kategorijas ietvaros un attiecīgi kompensējot izdevumus, jāievēro kopējais saistību maksimālais apjoms laikposmam no 2017.–2020. gadam. 
            
            
               Komisija ierosina šādi kompensēt 3. un 4. izdevumu kategorijas maksimālo apjomu palielinājumu četrās daļās laikā no 2017. līdz 2019. gadam. 
            
            
               2017. gads: 
            
            
               EUR 850 miljoni no pieejamās nepiešķirto līdzekļu rezerves 2. izdevumu kategorijas maksimālajā apjomā un 
            
         
         
            
               EUR 514,4 miljoni no pieejamās nepiešķirto līdzekļu rezerves 5. izdevumu kategorijas maksimālajā apjomā;
            
            
               2018. gads: EUR 570 miljoni no pieejamās nepiešķirto līdzekļu rezerves 5. izdevumu kategorijas maksimālajā apjomā;
            
            
               2019. gads: EUR 216,2 miljoni no pieejamās nepiešķirto līdzekļu rezerves 5. izdevumu kategorijas maksimālajā apjomā;
            
            
               Pēc kompensēšanas 2017. gadā joprojām paliktu rezerve EUR 439,3 miljonu apmērā 2. izdevumu kategorijas maksimālajā apjomā, un rezerves vairs nebūtu 5. izdevumu kategorijas maksimālajā apjomā. 2018. un 2019. gadā atbilstīgi indikatīvā finanšu plānojuma aplēsēm ierosinātā kompensēšana 5. izdevumu kategorijā atstātu rezervi vismaz EUR 100 miljonu apmērā.
            
            
               Kopējais saistību maksimālais apjoms visai DFS paliks nemainīgs.
            
            
               4.PAPILDU ELEMENTI 
            
            
               Eiropas Parlamentam un Padomei tiek atgādināts, ka šo lēmumu publicē Eiropas Savienības Oficiālajā Vēstnesī ne vēlāk kā Eiropas Savienības 2017. gada budžetu saskaņā ar DFS regulas 13. panta 1. punkta pēdējo teikumu.
            
            
               Priekšlikums
            
            
               EIROPAS PARLAMENTA UN PADOMES LĒMUMS
            
            
               par neparedzēto izdevumu rezerves izmantošanu 2017. gadā
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  10
                un jo īpaši tā 14. punkta otro daļu,
            
            
               ņemot vērā Eiropas Komisijas priekšlikumu,
            
            
               tā kā: 
            
            
               1) Padomes Regulas (ES, Euratom) Nr. 1311/2013
                  11
                13. pantā ir paredzēta neparedzēto izdevumu rezerve līdz 0,03 % apjomā no Savienības nacionālā kopienākuma. 
            
            
               2) Saskaņā ar Regulas (ES, Euratom) Nr. 1311/2013 6. pantu Komisija ir aprēķinājusi šīs neparedzēto izdevumu rezerves absolūto summu 2017. gadam
                  12
               .
            
            
               3) Pēc tam, kad bija izvērtētas visas pārējās finansiālās iespējas, lai reaģētu uz neparedzētiem apstākļiem daudzgadu finanšu shēmas (DFS) 3. izdevumu kategorijas “Drošība un pilsoniskums” un 4. izdevumu kategorijas "Globālā Eiropa" 2017. gadam paredzēto izdevumu maksimālajā apjomā, un pēc tam, kad DFS 3. izdevumu kategorijā bija ierosināts pilnībā izmantot elastības instrumenta ietvaros 2017. gadā pieejamo summu EUR 530 000 000 apmērā, migrācijas, bēgļu un drošības krīzes radīto problēmu risināšanai ir jāizmanto neparedzēto izdevumu rezerve, Eiropas Savienības vispārējā budžetā 2017. finanšu gadam palielinot saistību apropriācijas DFS 3. un 4. izdevumu kategorijā un pārsniedzot šīm kategorijām noteikto maksimālo apjomu.
            
            
               4) Ņemot vērā šo īpašo situāciju, tā atbilst galējas nepieciešamības apstākļiem, kas minēti 13. panta 1. punktā Eiropas Parlamenta un Padomes Regulā (ES, Euratom) Nr. 1311/2013.
            
            
               5) Lai pēc iespējas saīsinātu laiku, kas vajadzīgs neparedzēto izdevumu rezerves izmantošanai, šis lēmums būtu jāpiemēro no 2017. finanšu gada sākuma,
            
         
         
            
               IR PIEŅĒMUŠI ŠO LĒMUMU.
            
            
               1. pants
            
            
               Eiropas Savienības vispārējā budžetā 2017. finanšu gadam izmanto neparedzēto izdevumu rezervi, lai nodrošinātu saistību apropriācijas EUR 1 164 380 960 apmērā, pārsniedzot daudzgadu finanšu shēmas saistību maksimālo apjomu 3. izdevumu kategorijā "Drošība un pilsoniskums", un saistību apropriācijas EUR 986 230 000 apmērā, pārsniedzot daudzgadu finanšu shēmas saistību maksimālo apjomu 4. izdevumu kategorijā "Globālā Eiropa".
            
            
               2. pants
            
            
               Saistību apropriācijas EUR 2 150 610 960 apmērā, kas izmantotas no neparedzēto izdevumu rezerves 2017. finanšu gadam, kompensē no šādu izdevumu kategoriju rezerves 2017.–2019. gadam:
            
            
               (a)2017. gads:
            
            
               2. izdevumu kategorija ("Ilgtspējīga izaugsme: dabas resursi"): EUR 850 000 000,
                  ii) 5. izdevumu kategorija ("Administrācija"): EUR 514 380 960;
            
            
               (b)2018. gads: 5. izdevumu kategorija ("Administrācija"): EUR 570 000 000;
            
            
               (c)2019. gads: 5. izdevumu kategorija ("Administrācija"): EUR 216 230 000.
            
            
               3. pants
            
            
               Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            
            
               To piemēro no 2017. gada 1. janvāra.
            
            
               Briselē,
            
            
               
                  Eiropas Parlamenta vārdā —
                        Padomes vārdā —
               
               
                  priekšsēdētājs
                        priekšsēdētājs
               
            
         
         
            
                  
                     (1)
                  OV L 347, 20.12.2013., 884. lpp.
               
               
                  
                     (2)
                  COM (2016) 311, 30.6.2016.
               
               
                  
                     (3)
                  OV C 373, 20.12.2013., 1. lpp.
               
               
                  
                     (4)
                  COM (2016) 314, 30.6.2016.
               
               
                  
                     (5)
                  COM (2016) 313, 30.6.2016.
               
               
                  
                     (6)
                  COM(2016) 385, 7.6.2016.
               
               
                  
                     (7)
                  http://www.consilium.europa.eu/en/meetings/international-summit/2015/11/11-12
               
               
                  
                     (8)
                  Pielāgotas valstu paketes, lai īstenotu jaunās partnerattiecības. Īstermiņa uzdevums ir glābt bēgļus tādējādi, ka tie paliek savas izcelsmes vietas tuvumā un nedodas bīstamos ceļojumos.
               
               
                  
                     (9)
                  COM(2016) 679 final, 17.10.2016.
               
               
                  
                     (10)
                  OV C 373, 20.12.2013., 1. lpp.
               
               
                  
                     (11)
                  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
               
               
                  
                     (12)
                  Komisijas 2016. gada 30. jūnija paziņojums Padomei un Eiropas Parlamentam par tehniskajām korekcijām 2017. gada finanšu shēmā atbilstoši NKI izmaiņām (COM(2016) 311, 30.6.2016.).